“Гэты штогадовы рэлігійны саміт робіць значны ўнёсак у будаванне духа дыялогу і сяброўства, які дазваляе паслядоўнікам сусветных рэлігій разам працаваць дзеля адкрыцця новых шляхоў для міру ў нашай чалавечай сям’і”, — напісаў Папа. Менавіта малітва, паводле яго слоў, натхняе і падтрымлівае імкненне да міру, бо “дапамагае паглыбіць нашу ўзаемную чалавечую павагу, умацоўвае повязі любові паміж намі і натхняе на рашучыя высілкі па прасоўванні справядлівых адносін і брацкай салідарнасці”.